Ghoema-benoemings: Coenie, Adam en Joshua na die Reën swaai septerGhoema-toekennings (Foto: kykNET) Die benoemings vir die jaarlikse Ghoema-toekennings is Dinsdag amptelik bekendgemaak. Dié toekennings, wat vanjaar vir die sesde keer uitgedeel word, vereer die beste Suid-Afrikaanse musiektalent vir hul jongste werk. By verlede jaar se toekennings het die sangers Elvis Blue, Francois van Coke en Karen Zoid met die meeste beeldjies huis toe gegaan, maar vanjaar gaan Coenie de Villiers, Adam en Joshua na die Reën, elk met vier benoemings, meeding vir die kunstenaar wat in 2017 die meeste toekennings inryg. Snotkop is ŉ kortkop agter met drie benoemings, terwyl Franja du Plessis, Arno Carstens en Riana Nel elkeen met twee benoemings spog. Die Ghoemas het vanjaar ŉ effense gedaanteverwisseling ondergaan. Drie kategorieë is vanjaar bygevoeg om ŉ breër diversiteit kunstenaars die geleentheid te gee om benoem te word: Die publiek se gunsteling-manskunstenaar, die publiek se gunsteling-vrouekunstenaar en die publiek se gunstelinggroep. Die wenners in die kategorieë word aangewys deur middel van ŉ stemproses waaraan die publiek deelneem. Indien jy vir jou gunstelingkunstenaar wil stem, besoek die Ghoema-webwerf vir hul spesiale kode wat jy per SMS kan stuur. Die Ghoemas word op 23 April by die Emperors Palace in Kempton Park gehou. Só lyk die benoemings: Nuweling van die jaar Beste liedjie van die jaar Beste hip-hop-liedjie van die jaar Beste pop-album deur ŉ manskunstenaar Beste pop-album deur ’n vrouekunstenaar Beste kontemporêre album deur ’n manskunstenaar Beste kontemporêre album deur ’n vrouekunstenaar Beste album deur ’n duo of groep Beste geestelike album Beste kinderalbum of -DVD Beste alternatiewe album Beste boeremusiek-album of tradisionele musiekalbum Beste instrumentele album Beste ligte klassieke Afrikaanse album Beste country-album Beste musiekvideo Beste liedjieskrywer Beste vervaardiger Bron: kykNET